sv en da nl ca da sv pl es da da da da da da da sv da da da da en en en cs sv sv da pt cs da da de da da da da da da da da da nb da da da nl da en da da es nl da
Teaterforestillinger som perler på en snor i Odin Uge Festivalen | Nordisk Teaterlaboratorium - Odin Teatret
12.8.2022 16:42:09 CEST | Nordisk Teaterlaboratorium - Odin Teatret
Odin Teatret opfører forestillinger og arbejdsdemonstrationer hver dag på sin internationale workshop, Odin Uge Festival, 12. – 22. august.
I den kommende tid har du mulighed for at se mere end 20 forskellige forestillinger og arbejdsdemonstrationer fra Odin Teatrets mangfoldige repertoire.
Rækken af opførelser indledes med den roste og prisvindende forestilling Det kroniske liv, instrueret af Eugenio Barba, fredag den 12. august kl. 17.30. Forestillingens handling foregår på samme tid i forskellige lande i Europa efter Den Tredje Verdenskrig, og i forestillingen kan du møde så forskelligartede personer som en sort jomfru, enken efter en baskisk officer, en tjetjensk flygtning, en rumænsk husmor, en dansk sagfører, en rockmusiker fra Færøerne, en colombiansk dreng, der søger efter sin forsvundne far, en italiensk gadeviolinist og to lejesoldater.
Hvis du er interesseret i at få et indblik i Odin Teatrets skuespillerteknik ved at følge, hvordan to skuespillere først udvikler en rent fysisk dialog, dvs. en dialog, hvor to kroppe ”taler” sammen uden ord, som de derefter gør til en klassisk scene fra Shakespeares Othello - skal du skaffe dig en billet til Text Action Relations torsdag den 18. august kl. 11.00.
Og sådan er der næsten ingen grænser for, hvad du kan opleve af teater. I alt opføres 25 forestillinger og arbejdsdemonstrationer. Klokkeslættet for hver enkelt, varighed og indhold kan du læse om på Nordisk Teaterlaboratorium – Odin Teatrets hjemmeside: odinteatret.dk.
De fleste forestillinger opføres på engelsk.
Eugenio BarbaNordisk Teaterlaboratorium - Odin Teatret
Amanda AppelPR og Kommunikation
Information om Nordisk Teaterlaboratorium - Odin Teatret
Nordisk Teaterlaboratorium - Odin Teatret
Følg pressemeddelelser fra Nordisk Teaterlaboratorium - Odin Teatret
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Nordisk Teaterlaboratorium - Odin Teatret
Digterne Cia Rinne og Asger Schnack læser op i Holstebro30.9.2022 11:52:53 CEST | Pressemeddelelse
Oplæsningsarrangementet, Poesi på en torsdag, inviterer til øjenåbnende sprogkunst på spillestedet Knudsens torsdag den 6. oktober kl. 20.00
Nordisk Teaterlaboratorium - Odin Teatret-leder med i Den Jyske Kunstfond14.9.2022 11:07:38 CEST | Pressemeddelelse
Kulturminister Ane Halsboe-Jørgensen har netop udnævnt Per Kap Bech Jensen som medlem af bestyrelsen for Den Jyske Kunstfond. Per tiltræder den nye bestyrelsespost d. 1. oktober 2022.
Eugenio Barbas sidste premiere med Odin Teatrets ensemble i Holstebro8.9.2022 14:54:31 CEST | Pressemeddelelse
I næste uge opføres forestillingen ”Theben på den gule febers tid” på Nordisk Teaterlaboratorium i Holstebro.
Eugenio Barba blandt modtagerne af årets store Wilhelm Hansen Fondens hæderspris6.9.2022 22:53:11 CEST | Pressemeddelelse
Nordisk Teaterlaboratorium - Odin Teatrets grundlægger i Holstebro, Eugenio Barba, er en af modtagerne af årets Wilhelm Hansen Fondens hæderspriser. Han er blandt i alt fem kunstnere, der er blevet begunstiget med den ærefulde pris.
Fra Nuuk til Holstebro31.8.2022 16:50:47 CEST | Pressemeddelelse
Grønlands Nationalteater på turné med forestillingen Beyond te Horizon i anledning af det transatlantiske samarbejde med Nordisk Teaterlaboratorium – Odin Teatret, Corvus Corax 20XX
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022